### Beslutninger

Danny Mogensen med bemærkning, at byrådet i sit møde den 11. september 2024 har vedtaget Magistratens foranstående indstilling af 27. august 2024.

Danmarksdemokraternes byrådsgruppe og Magnus Steffensen kunne ikke tiltræde indstillingen.

###

BESLUTNINGSFORSLAG FRA SF OG THURE HASTRUP

Der indstilles, at byrådet beslutter, at:

Der indføres generelt forbud mod indkøb af såkaldte turbokyllinger, der er produceret under forhold, hvor den ekstremt hurtige vækst gør, at kyllingens organer og ben ikke kan følge med vægten.

Forbuddet skal omfatte hele kommunen som virksomhed og træde i kraft med øjeblikkelig virkning.

Forbuddet realiseres ved at udbrede de mindstekrav til indkøb af slagtekyllinger, som Borgmesterens afdeling tog initiativ til i februar 2023, til hele kommunen som virksomhed.

Mindstekravet indebærer, at alle indkøbte slagtekyllinger skal være langsommere voksende racer, have mere plads og have miljøberigelse - for eksempel specielt grovfoder eller adgang til udendørs arealer. Men mindstekravet gælder indtil videre kun for kommunens såkaldte A-sortiment. Vi foreslår derfor, at det skal udbredes til alle kommunens indkøb af kyllingekød.

Motivation

I tredje kvartal 2023 var omkring halvdelen af det kyllingekød, som blev indkøbt i [adresse], af racen Leif Eriksen, der er kendt som turbokylling. Samlet bliver der indkøbt op mod 90 tons kyllingekød om året. Det er således store mængder kyllingekød, der desværre fortsat er fra turbokyllinger i de aarhusianske indkøb. Ifølge indkøbsafdelingen har der i perioden fra 2020 til tredje kvartal 2023 kun været et meget beskedent fald i indkøbt kyllingekød fra turbokyllinger på 9 procentpoint.

Produktion af turbokyllinger har i flere år været udsat for massiv kritik, fordi kyllingernes organer og ben ødelægges og ikke kan følge med vægten under den forcerede produktionsform. Det gør, at kyllingernes korte liv bliver ekstremt smertefuldt og har karakter af dyremishandling.

Både i EU og på nationalt plan er et forbud mod produktion og handel med turbokyllinger på dagsordenen. I mellemtiden har flere af de største detailkæder af egen drift besluttet at stoppe salget ud fra dyreetiske hensyn. Det gælder for eksempel Rema 1000, som allerede har stoppet salget, og Salling Group og Dagrofa, som begge har vedtaget udfasning.

Forslagsstillerne finder det vigtigt, at [adresse] ikke er med til at legitimere en åbenlyst kritisk produktionsform ved at aftage produktet.

Den prisforskel, der kan være mellem turbokyllinger og kyllinger, som lever op til ovennævnte mindstekrav, kan håndteres ved, at de enkelte køkkener kan vælge at mindske andelen af kyllingekød, hvis det bliver nødvendigt, for at holde sig inden for de økonomiske rammer.

INDSTILLING FRA BORGMESTERENS AFDELING

Svar på forslag fra SF og Nicklas Jeppesen om forbud mod indkøb af turbokyllinger

### Resume

Aarhus Kommune som koncern indkøbte i 2023 omkring 45 tons turbokyllinger. Turbokyllinger af racen Ross308 vokser fra 50 g til to kg i løbet af 35 dage.

Derfor har SF og Nicklas Jeppesen til byrådsmødet d. 31. januar fremsendt et beslutningsforslag om at indføre et forbud mod indkøb af turbokyllinger i [adresse] som koncern. Gennem et forbud mod turbokyllinger kan [adresse] skubbe på for bedre velfærd for kyllinger.

Forbuddet kan udmøntes via fødevareaftalen således, at det fremadrettet ikke vil være muligt at indkøbe kyllingeprodukter, som ikke lever op til krav for det statslige dyrevelfærdsmærke med mindst et hjerte.

Forbuddet kan udmøntes med begrænsede meromkostninger til indkøb af kylling, og dermed implementeres indenfor de eksisterende økonomiske rammer, hvis der indkøbes med omtanke. Forbuddet betyder ikke, at der ikke kan serveres kylling til måltiderne.

Indstillingen er forsinket grundet forsinkelse i sagsbehandling.

### Beslutningspunkter

At 1) et forbud mod indkøb af turbokyllinger i [adresse] som koncern implementeres primo 2025 inden for de eksisterende økonomiske rammer.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 31-01-2024

Marie Krogh: 19

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 31. januar 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 27-08-2024

Marie Krogh: 4

Fremsendes til [adresse] med bemærkning, at Magistraten i mødet den 27. august 2024 anbefaler, at byrådet tiltræder Borgmesterens Afdelings indstilling af 19. august 2024.

Magnus Steffensen kunne ikke tiltræde med henvisning til økonomien.